Туркугийн Их Сургууль

Туркугийн Их Сургууль (англи. University of Turku) нь олон салбартай, төрийн өмчит их сургууль бөгөөд Финландын баруун өмнөд хэсэгт байрлах Турку хотод байрладаг. Тус их сургууль нь Раума, Пори хотуудад кампустай бөгөөд Кево, Шяльо хотуудад судалгааны төвүүдтэй.

1920 онд байгуулагдсан тус сургууль нь оюутны тоогоороо Финландын гурав дахь том их сургууль бөгөөд Хельсинкийн Их Сургууль, Тампер Их Сургуулийн дараа ордог. Туркугийн Их Сургууль нь Коимбрагийн бүлэг болон Европын Хот Их Сургуулиудын Кампус (EC2U) холбооны гишүүн юм.

Орчин үеийн Туркугийн Их Сургууль 1920 онд байгуулагдсан бөгөөд Финландын сэхээтнүүд Финландын анхны цэвэр фин хэл дээр сургалт явуулдаг их сургуулийг бий болгохыг хүссэн юм. Сургуулийн сан бүрдүүлэх аянд нийт 22,040 хүн хандив өргөсөн. Тус сургуулийн уриа нь Финландын шинээр олж авсан тусгаар тогтнол болон энэхүү хандивын аяныг илэрхийлсэн бөгөөд "чөлөөт ард түмний чөлөөт шинжлэх ухаанд барьсан бэлэг" гэсэн утгатай.

Эдгээр хандивлагчдын дурсгалыг хүндэтгэх үүднээс сургууль нь тусгай ликёр гаргаж, түүнийг "22 040" гэж нэрлэсэн. Энэ ликёрыг тус сургуулийн хүнсний химийн мэргэжилтнүүд хөгжүүлсэн бөгөөд Финландын онцлог жимс болох үүл жимс (шууд орчуулахад) (cloudberry), тэс жимс (rowan), чацаргана (sea buckthorn) зэргийг агуулсан болно.